ddrg/super_eurlex huggingface dataset:
(11)

Dėl Reglamento (ES) 2019/1198 2 straipsnio a punkte nustatytos sąlygos, kad pareiškėjas neeksportavo nagrinėjamojo produkto į Sąjungą pradiniu tiriamuoju laikotarpiu, per tyrimą Komisija nustatė, kad tuo laikotarpiu pareiškėjas iš tikrųjų į Sąjungą neeksportavo. Bendrovė „Jinde“ įsteigta 1995 m. gruodžio mėn. ir eksportuoja nuo pat įsteigimo. Tačiau jos pardavimo apskaitos žurnale nėra duomenų apie eksporto į Sąjungą sandorius pradiniu tiriamuoju laikotarpiu. Be to, „Jinde“ apskaitos knygos tuo laikotarpiu atitiko pateiktas finansines ataskaitas ir nebuvo jokių ženklų ar papildomų įrodymų, kad pareiškėjas nagrinėjamąjį produktą į Sąjungą eksportavo iki 2012 m. sausio mėn., t. y. po pradinio tiriamojo laikotarpio. Sąjungos pramonė savo pirminėse pastabose pabrėžė, kad pareiškėjas nuo pat įsteigimo 1995 m. dalyvavo eksporto veikloje, tačiau nepateikė jokių įrodymų, kad „Jinde“ netenkino Reglamento (ES) 2019/1198 2 straipsnio a punkte nustatytos sąlygos. Todėl yra pakankamai įrodymų, kad pareiškėjas pradiniu tiriamuoju laikotarpiu nagrinėjamojo produkto į Sąjungą neeksportavo.
6 straipsnis

Pamesti ar pavogti Ukrainos išduoti vairuotojo pažymėjimai

1. Jei asmuo, kuriam pagal Direktyvą 2001/55/EB ir Įgyvendinimo sprendimą (ES) 2022/382 yra suteikta laikinoji apsauga arba tinkama apsauga pagal nacionalinę teisę deklaruoja, kad pametė savo vairuotojo pažymėjimą ar jis buvo pavogtas, valstybė narė, kurioje tam asmeniui išduotas leidimas laikinai gyventi arba kurioje jam suteikta tinkama apsauga pagal nacionalinę teisę, to asmens prašymu, gali patikrinti, be kita ko, kreipdamasi į Ukrainos kompetentingas institucijas, ar to asmens įgytos vairavimo teisės atitinka Ukrainoje taikytinus teisės aktus ir ar jokia kita valstybė narė nėra tam asmeniui jau išdavusi vairuotojo pažymėjimo pagal šį straipsnį, visų pirma siekdama įsitikinti, kad vairuotojo pažymėjimas nebuvo apribotas, sustabdytas jo galiojimas ar atšauktas.
(8)

be to, Taryba nusprendė skirti 3,1 mlrd. EUR vertės pagalbos priemonių Ukrainos ginkluotosioms pajėgoms remti pagal Europos taikos priemonę pagal Tarybos sprendimą (BUSP) 2021/509 (6) ir 0,1 mlrd. EUR – karinės pagalbos misijai Ukrainai remti ir šios misijos bendrosioms išlaidoms padengti pagal Tarybos sprendimą (BUSP) 2022/1968 (7). Sąjunga ir jos valstybės narės per Sąjungos civilinės saugos mechanizmą pagal Europos Parlamento ir Tarybos reglamentą (ES) 2021/836 (8) taip pat suteikė precedento neturinčią pagalbą ekstremaliosios situacijos atveju – tai didžiausia skubios pagalbos operacija nuo to mechanizmo sukūrimo – ir perduoda Ukrainai bei regionui milijonus skubios pagalbos reikmenų;
(5)

2022 m. gegužės 18 d. Tarnyba pagal Reglamento (ES) 2015/2283 11 straipsnį priėmė mokslinę nuomonę dėl sublimacijos būdu išdžiovintų Antrodia camphorata micelių kaip naujo maisto produkto pagal Reglamentą (ES) 2015/2283 saugos (angl. „SAFEty of freeze-dried mycelia of Antrodia camphorata as a novel food pursuant to Regulation (ES) 2015/2283“) (4);
(7)

Tarptautinė jūrų tyrinėjimo taryba (toliau – ICES) 2022 m. gegužės 31 d. paskelbė savo metinę rekomendaciją dėl Baltijos jūros išteklių, išskyrus savo rekomendaciją dėl vakarinės Baltijos jūros dalies silkių; pastaroji rekomendacija paskelbta 2022 m. birželio 30 d. Ji nurodė, kad vakarinės Baltijos jūros dalies silkių biomasė ICES 20–24 pakvadračiuose šiek tiek padidėjo, tačiau atitinka tik 59 % ribinio neršiančių žuvų išteklių biomasės atskaitos taško (toliau – Blim), kurio nesiekiant gali sumažėti reprodukcinis pajėgumas. Be to, vertinant istoriškai išteklių pasipildymas išlieka kaip niekad mažas. Todėl ICES penktus iš eilės metus paskelbė rekomendaciją dėl nulinio vakarinės Baltijos jūros dalies silkių laimikio. Todėl pagal Reglamento (ES) 2016/1139 5 straipsnio 2 dalį turėtų būti imamasi visų tinkamų taisomųjų priemonių, skirtų užtikrinti, kad atitinkami ištekliai greitai atsikurtų iki dydžio, viršijančio MSY užtikrinti reikiamą lygį. Be to, ta nuostata taip pat reikalaujama imtis papildomų taisomųjų priemonių. Todėl 2022 m. uždrausta specializuotoji vakarinės Baltijos jūros dalies silkių žvejyba ir nustatytas labai mažas vakarinės Baltijos jūros dalies silkių neišvengiamos priegaudos BLSK, kad būtų išvengta žvejybą stabdančios rūšies reiškinio. Vis dėlto leista tikslingai žvejoti vakarinės Baltijos jūros dalies silkes per žvejybos operacijas, vykdomas išimtiniai mokslinių tyrimų tikslais ir visapusiškai laikantis Europos Parlamento ir Tarybos reglamento (ES) 2019/1241 (3) 25 straipsnyje išdėstytų sąlygų, taip pat žvejams, vykdantiems mažos apimties priekrantės žvejybą tam tikrais pasyviosios žvejybos įrankiais. Atsižvelgiant į ICES rekomendaciją ir į nepakitusią išteklių padėtį, tikslinga nekeisti nustatyto žvejybos galimybių lygio ir funkciškai susietų taisomųjų priemonių;
2 priedėlis

Atlyginimas su išlaidomis nesiejamo finansavimo sumų pagrindu

1. Papildoma suma dalyviams, vykstantiems į valstybę narę, kurioje pragyvenimo išlaidos yra didesnės

Judumo etapu iniciatyvos ALMA veiksmų dalyviams, su darbu susijusį buvimą užsienyje praleidžiantiems valstybėje narėje, kurioje pragyvenimo išlaidos yra didesnės nei toje valstybėje narėje, kurioje vykdomi kiti veiksmo etapai, taikoma kasdienė papildoma suma. Ši papildoma suma taikoma atitinkamai iš 2 ir 3 grupės valstybių narių į 1 ir 2 grupės valstybes nares keliaujantiems dalyviams pagal 2–4 lenteles.

2 lentelė

Valstybių narių suskirstymas į grupes

Valstybė narė 1 grupė DK FI IE LU SE 2 grupė AT BE CY DE EL ES FR IT MT NL PT 3 grupė BG CZ EE HR HU LT LV SI SK PL RO





3 lentelė

Kasdienė papildoma suma (EUR) judumo veiksmų etapui BG, CZ, EE, HR, HU, LT, LV, PL, RO, SI ir SK

Valstybė narė, kurioje vykdomi iniciatyvos ALMA veiksmai BG CZ EE HR HU LT LV PL RO SI SK Judumo etapas 2 grupei priklausančioje valstybėje narėje 5,00 7,27 7,89 6,44 6,55 7,80 7,01 5,86 6,06 10,88 7,52 Judumo etapas 1 grupei priklausančioje valstybėje narėje 11,86 17,23 18,71 15,27 15,54 18,50 16,63 13,90 14,36 25,81 17,83





4 lentelė

Kasdienė papildoma suma (EUR) judumo veiksmų etapui AT, BE, CY, DE, EL, ES, FR, IT, MT, NL ir PT

Valstybė narė, kurioje vykdomi iniciatyvos ALMA veiksmai AT BE CY DE EL ES FR IT MT NL PT Judumo etapas 1 grupei priklausančioje valstybėje narėje 14,97 14,39 11,01 14,42 9,44 20,29 13,57 12,32 10,57 14,93 10,05

2. Neprivaloma papildoma suma dalyviams, gaunantiems išmoką iš paramos gavėjo

5 lentelėje nurodytos sumos taikomos dalyviams, kurie iš paramos gavėjo gauna tokią pačią dienpinigių sumą. Ši papildoma suma gali būti taikoma vienam, dviem arba visiems trims veiksmų etapams. Judumo etapui taikoma priimančiosios valstybės narės suma.

5 lentelė

Neprivaloma papildoma suma dalyviams, gaunantiems išmoką iš paramos gavėjo (EUR)

AT BE BG CY CZ DE DK EE EL 42,29 40,45 6,94 26,65 16,43 38,65 50,49 18,84 13,47 ES FI FR HR HU IE IT LT LU 24,68 40,90 37,09 12,01 9,62 41,96 28,22 12,47 59,76 LV MT NL PL PT RO SE SI SK 13,46 25,24 40,46 11,71 16,48 6,33 40,23 23,12 13,35

3. Papildoma suma sėkmingiems dalyviams

Kiekvienam dalyviui, kuris per šešis mėnesius nuo ALMA veiksmų pabaigos randa darbą, pradeda studijuoti ar grįžta į tolesnio mokymo, švietimo ar darbo rinkos programą, taikoma kasdienė papildoma suma už atitinkamo asmens dalyvavimo ALMA veiksmuose dienų skaičių.

6 lentelė

Kasdienė papildoma suma sėkmingiems dalyviams pagal valstybę narę, kurioje vyksta parengiamasis etapas (EUR):
(21)

žvejybos laivų traukiamaisiais tinklais veikla reguliuojama Italijos valdymo planu, siekiant užtikrinti, kad Reglamento (ES) 2019/1241 IX priedo A dalyje, kuria pakeistas Reglamento (EB) Nr. 1967/2006 III priedas, nurodytų rūšių žuvų būtų sužvejojama kuo mažiau. Be to, pagal Italijos valdymo plano 5.1.2 skyrių, afijų (Aphia minuta) žvejyba kasmet vykdoma tik lapkričio 1 d. – gegužės 31 d. trunkančiu žvejybos sezonu ir vienas laivas per žvejybos sezoną žvejoja ne daugiau kaip 60 dienų;
(1)

Reglamentu (ES) 2017/625 nustatytos oficialios kontrolės ir kitos oficialios veiklos, kurią valstybių narių kompetentingos institucijos vykdo siekdamos patikrinti, ar laikomasi Sąjungos maisto ir pašarų saugos srities teisės aktų, vykdymo taisyklės. Visų pirma pagal to reglamento 9 straipsnyje reikalaujama, kad kompetentingos institucijos reguliariai, atsižvelgdamos į kylančią riziką ir atitinkamu dažnumu vykdytų visų veiklos vykdytojų oficialią kontrolę. Pagal to reglamento 109 straipsnį valstybės narės įpareigotos užtikrinti, kad oficialią kontrolę kompetentingos institucijos vykdytų remdamosi daugiamečiu nacionaliniu kontrolės planu (toliau – DNKP). Be to, Reglamente (ES) 2017/625 nustatytas bendras DNKP turinys, įskaitant reikalavimą, kad valstybės narės į savo DNKP įtrauktų farmakologiškai aktyvių medžiagų, kurias leidžiama naudoti kaip veterinarinius vaistus arba kaip pašarų priedus, naudojimo ir draudžiamų ar neleidžiamų naudoti farmakologiškai aktyvių medžiagų ir jų liekanų oficialią kontrolę. Reglamentu (ES) 2017/625 Komisija įgaliota nustatyti konkrečius tos oficialios kontrolės vykdymo reikalavimus, atitinkamais atvejais, be kita ko, susijusius su mėginių įvairove ir su gamybos, perdirbimo ir platinimo etapu, kuriame mėginiai turi būti imami atsižvelgiant į pavojus ir riziką, susijusius su to reglamento 19 straipsnio 1 dalyje nurodytomis medžiagomis;
15 straipsnis

Vaidmuo keičiantis įrodymais

c)

1. Valstybės narės užtikrina, kad, pageidaudami keistis įrodymais per VDPTS, įrodymų teikėjai arba atitinkamais atvejais skaitmeninės platformos naudotųsi taikomųjų programų paslaugomis, suteikiančiomis galimybę:

c)

5. Jeigu keistis įrodymais per VDPTS dar negalima, bet jie verčiami struktūrizuotais arba nestruktūrizuotais įrodymais, kaip nurodyta 1 straipsnio 16 ir 17 punktuose, pateikiama šio straipsnio 1 dalies c punkte nurodyta ataskaita. Šioje ataskaitoje pateikiami metaduomenys, pagal kuriuos galima vienareikšmiškai nustatyti prašymą pateikti įrodymus, data ir laikas, kai jie buvo sukurti, ir pranešimas, kad atitinkami įrodymai šiuo metu verčiami struktūrizuotais arba nestruktūrizuotais įrodymais, kaip apibrėžta 1 straipsnio 16 ir 17 punktuose, ir kad ateityje juos bus galima perduoti per VDPTS. Įrodymų teikėjas ataskaitoje nurodo preliminarią datą ir laiką, kada įrodymai bus paruošti naudoti.
1 straipsnis

1. Galutinio antidempingo muito, nustatyto Įgyvendinimo reglamentu (ES)2020/492, kuriuo tam tikroms importuojamoms Kinijos Liaudies Respublikos ir Egipto kilmės austoms ir (arba) siūtoms stiklo pluošto medžiagoms nustatomi galutiniai antidempingo muitai, su pakeitimais, padarytais Įgyvendinimo reglamentu (ES)2020/776, kuriuo tam tikroms importuojamoms Kinijos Liaudies Respublikos ir Egipto kilmės austoms ir (arba) siūtoms stiklo pluošto medžiagoms nustatomi galutiniai kompensaciniai muitai ir kuriuo iš dalies keičiamas Įgyvendinimo reglamentas (ES)2020/492, kuriuo tam tikroms importuojamoms Kinijos Liaudies Respublikos ir Egipto kilmės austoms ir (arba) siūtoms stiklo pluošto medžiagoms nustatomi galutiniai antidempingo muitai, taikymas išplečiamas importuojamoms medžiagoms iš austų ir (arba) ištisinėmis gijomis siūtų stiklo pluošto pusverpalių ir (arba) verpalų su kitais elementais ar be jų, išskyrus įmirkytus ar iš anksto įmirkytus produktus ir tinklines medžiagas, kurių akučių ilgis ir plotis didesni nei 1,8mm ir svoris didesnis nei 35g/m2, kurių KN kodai šiuo metu yra ex 7019 61 00, ex 7019 62 00, ex 7019 63 00, ex 7019 64 00, ex 7019 65 00, ex 7019 66 00, ex 7019 69 10, ex 7019 69 90 ir ex 7019 90 00 (TARIC kodai 7019610081, 7019610084, 7019620081, 7019620084, 7019630081, 7019630084, 7019640081, 7019640084, 7019650081, 7019650084, 7019660081, 7019660084, 7019691081, 7019691084, 7019699081, 7019699084, 7019900081 ir 7019900084), siunčiamoms iš Turkijos ir deklaruojamoms arba nedeklaruojamoms kaip Turkijos kilmės (TARIC kodai 7019610083, 7019620083, 7019630083, 7019640083, 7019650083, 7019660083, 7019691083, 7019699083 ir 7019900083), išskyrus gaminamas toliau išvardytų bendrovių:
(5)

be to, Reglamento (ES) 2016/429 85 straipsnyje nustatyta, kad valstybės narės, nukrypdamos nuo to reglamento 84 straipsnio 1 dalies, gali netaikyti registravimo reikalavimo tam tikrų kategorijų ūkiams, kurie kelia nereikšmingą riziką gyvūnų ar visuomenės sveikatai. Tokios išimtys gali būti taikomos tik tuo atveju, jei tų kategorijų ūkiams taikomos pagal to reglamento 86 straipsnio 2 dalį priimtame įgyvendinimo akte nustatytos taisyklės. Todėl turėtų būti nustatytos taisyklės dėl nereikšmingą riziką keliančių ūkių, kuriems valstybės narės gali netaikyti registravimo reikalavimo pagal 85 straipsnį;
Kontroliuojamas (-i) organizmas (-ai) (įskaitant vystymosi stadijos)

Mokslinis pavadinimas: other Bendrinis pavadinimas: Bacteria Vystymo stadija: nėra duomenų Mokslinis pavadinimas: other Bendrinis pavadinimas: Yeasts Vystymo stadija: nėra duomenų Mokslinis pavadinimas: other Bendrinis pavadinimas: Mycobacteria Vystymo stadija: nėra duomenų Mokslinis pavadinimas: other Bendrinis pavadinimas: viruses (limited spectrum of virucidal activity) Vystymo stadija: nėra duomenų
(6)

kai kurioms Reglamentu (ES) Nr. 1306/2013 nustatytoms pareigoms, susijusioms su kompleksine parama, ir Europos Parlamento ir Tarybos reglamente (ES) Nr. 1307/2013 (7) nustatytoms pareigoms, susijusioms su pagalbos už gyvulius schemomis arba su gyvuliais susijusiomis paramos priemonėmis, nustatyti konkretūs diferencijuoti jų vykdymo terminai, todėl būtina, kad patikros vietoje būtų atliekamos laikantis tos tvarkos. Valstybių narių taikomos kovos su COVID-19 pandemija priemonės daro poveikį galimybei reikalaujamas patikras vietoje atlikti tiksliai ir per toms pareigoms įvykdyti nustatytą terminą. Be to, kai kurių rūšių patikros, kurioms atlikti kaip apsilankymo ūkyje alternatyva naudojamos naujos technologijos, gali būti neįmanomos. Todėl tam tikrų patikrų, kurios turi būti atliktos 2022 m., atveju būtina nukrypti nuo Įgyvendinimo reglamento (ES) Nr. 809/2014 30–33 straipsnių, 40a straipsnio, 50 straipsnio, 52 straipsnio ir 68 straipsnio 1 dalies ir sumažinti mažiausią patikrų vietoje normą, palyginti su įprastomis tikrinimo normomis, kurios taikomos atitinkamai su plotu ir gyvuliais susijusioms pagalbos schemoms ir paramos priemonėms, kaimo plėtros priemonėms, išskyrus susijusias su integruota administravimo ir kontrolės sistema, ir su kompleksine parama susijusioms pareigoms;
Jei vienas ar keli rinkinio gaminiai netenkina to paties specialaus poreikio arba nėra skirti tai pačiai konkrečiai veiklai vykdyti, kiekvienas gaminys turi būti klasifikuojamas atskirai (taip pat žr. Prekių, supakuotų į mažmeninei prekybai skirtus rinkinius, klasifikavimo Kombinuotojoje nomenklatūroje gairių B dalies II punkto 1 papunktį (1) ).

Trys kartu pateikiami gaminiai yra trys atskiri gaminiai. Kadangi jie kartu nesudaro vieno gaminio, jie nėra sudedamosios prekės dalys, kurios paprastai nebūtų parduodamos atskirai. Tai nėra prekės, supakuotos į mažmeninei prekybai skirtus rinkinius, kaip apibrėžta 3 BAT b punkte, nes jos nesupakuotos konkrečiam poreikiui patenkinti arba tam tikrai veiklai vykdyti, ypač dėl to, kad kišenių konstrukcija nekliudo jų naudoti specialiems poreikiams ar veiklai skirtiems konkretiems produktams nešiotis. Tai atskiri gaminiai, kurie gali būti naudojami atskirai vienas nuo kito. Drabužio dėvėjimas ir gėrimas yra skirtingos veiklos ir netenkina to paties specialaus poreikio (drabužis dengia viršutinę kūno dalį, o gertuvės skirtos gerti).

megztas drabužis be rankovių (vadinamoji bėgimo liemenė) (93 % sintetinių pluoštų ir 7 % elastano), dengiantis viršutinę kūno dalį iki juosmens. Priekyje yra V formos iškirptė ir užtrauktukas, kurį patraukus žemyn drabužis atsegamas, o užtraukus jo skvernai nepersidengia. Drabužio priekyje, krūtinės aukštyje, yra dvi stačiakampio formos atviros kišenės (apytikriai matmenys – 19 cm x 8 cm) ir dvi stačiakampio formos atviros kišenės (apytikriai matmenys – 12 cm x 14 cm) ties juosmeniu.
(6)

2021 m. spalio 27 d. Tarnyba pagal Reglamento (ES) 2015/2283 11 straipsnį priėmė mokslinę nuomonę „Iš ciberžolės (Curcuma longa L.) gautų tetrahidrokurkuminoidų sauga pagal Reglamentą (ES) 2015/2283“ (angl. „Safety of tetrahydrocurcuminoids from turmeric (Curcuma longa L.) as a novel food pursuant to Regulation (ES) 2015/2283“) (8);
(245)

Skundo pateikėjų skaičiavimais, 2018 m. Kinijos elektrolitiniu būdu chromu padengto plieno pajėgumai vidaus rinkoje buvo apie 990 000 tonų, o elektrolitiniu būdu chromu padengto plieno produkcija sudarė apie 650 000 tonų (48). Tai reiškia, kad apytikris pajėgumų naudojimas sudaro 66 %. Be to, dviejų atrinktų eksportuojančių gamintojų pajėgumų naudojimas buvo vidutiniškai [70–90] %. Tai yra daugiau nei visos šalies skundo pateikėjų skaičiavimai. Net jei dviejų atrinktų bendrovių vidutiniai nepanaudoti pajėgumai (t. y. [10–30] %) būtų ekstrapoliuoti nagrinėjamajai šaliai, nepanaudoti pajėgumai Kinijoje sudarytų apie [100 000–300 000] tonų, o tai yra didelė Sąjungos suvartojimo per TL dalis.
(7)

Prašyme pateikti duomenys rodo, kad nustačius priemones nagrinėjamajam produktui pasikeitė su eksportu iš KLR ir Malaizijos į Sąjungą susijusios prekybos pobūdis. Iš prašyme pateiktų importo duomenų matyti, kad nustačius priemones nagrinėjamajam produktui labai pasikeitė su eksportu iš KLR ir Malaizijos į Sąjungą susijusios prekybos pobūdis. Nuo 2017 m. sausio 26 d., kai buvo nustatytos priemonės, nagrinėjamojo produkto eksportas iš KLR į ES sumažėjo, o tuo pat metu padidėjo Kinijos tiriamojo produkto eksportas į Malaiziją ir gerokai padidėjo Malaizijos eksportas į ES. Nėra jokios kitos pagrįstos priežasties arba pateisinančios ekonominės aplinkybės, išskyrus priemonių nustatymą, kuria būtų galima paaiškinti tokį pokytį. Iš tiesų, remiantis pareiškėjo pateiktais įrodymais, prekybos pobūdis pasikeitė dėl to, kad KLR kilmės nagrinėjamasis produktas į Sąjungą vežamas perkraunant jį Malaizijoje. Be to, pareiškėjas teigė, kad tiriamąjį produktą Malaizijoje iš tikrųjų gamina tik du gamintojai, kurių bendras eksportas į Sąjungą nuolat buvo daug mažesnis už tiriamojo produkto eksporto iš Malaizijos į Sąjungą apimtį nuo tada, kai nagrinėjamajam produktui buvo nustatytos priemonės. Pareiškėjas pateikė įrodymų, kurie sukėlė abejonių dėl Kinijos kapitalo įmonių gamybos įrenginių Malaizijoje buvimo. Be to, pareiškėjas pateikė įrodymų, kad Kinijos gamintojai atvirai siūlo pakeisti nagrinėjamojo produkto kilmę iš Kinijos į Malaizijos.
(4)

Bazelio bankų priežiūros komitetas (BBPK) paskelbė Nesutartinės finansinės pagalbos teikimo rizikos nustatymo ir valdymo gaires (4), kuriose nurodyti keli rodikliai, kuriuos įstaigos turėtų naudoti nustatydamos, kurie subjektai gali kelti nesutartinės finansinės pagalbos teikimo riziką (angl. step-in risk). Pagal BBPK gaires nesutartinės finansinės pagalbos teikimo rizika yra rizika, kad įstaiga nuspręs teikti finansinę paramą sunkumų patiriančiam nekonsoliduotam subjektui, kuris nėra visiškai arba proporcingai konsoliduotas subjektas, nors sutartinių įsipareigojimų teikti tokią paramą nėra arba ta numatyta parama juos viršys. Pagal BBPK gaires, kai įstaiga nustato, kad esama reikšmingos nesutartinės finansinės pagalbos teikimo rizikos, ji kiekvienu atveju turi nustatyti tinkamas priemones, atsižvelgdama į numatomos nesutartinės finansinės paramos pobūdį ir mastą. Tos priemonės, be kita ko, apima atitinkamų subjektų įtraukimą į reguliuojamąjį konsolidavimą. Laikantis BBPK gairių, įstaigos ir kompetentingos valdžios institucijos turėtų atsižvelgti į kelis rodiklius, kad galėtų nuspręsti, ar tam tikros įmonės turėtų būti visiškai arba proporcingai konsoliduojamos pagal Reglamento (ES) Nr. 575/2013 18 straipsnio 5 dalį, 6 dalies a punktą arba 8 dalį, atsižvelgiant į nesutartinės finansinės pagalbos teikimo riziką, galinčią kilti įstaigai dėl šių įmonių. Vis dėlto įstaigos taip pat turėtų apsvarstyti alternatyvias nesutartinės finansinės pagalbos teikimo rizikos mažinimo priemones pagal savo rizikos valdymo procedūras ir vidaus kapitalo pakankamumo vertinimo procesą (ICAAP). Be to, kompetentingos institucijos gali apsvarstyti kitas priemones, skirtas galimai tų įmonių, kurioms taikomi priežiūrinio tikrinimo ir vertinimo procesai (SREP), keliamai rizikai mažinti. Atsižvelgdama į didelių pozicijų sistemą, Europos bankininkystės institucija (EBI) taip pat paskelbė gaires dėl šešėlinės bankininkystės subjektų, kurie vykdo į reguliuojamą sistemą nepatenkančią į bankininkystę panašią veiklą, pozicijų ribų (5), kuriose nustatyta metodika, kurią įstaigos turėtų taikyti pagal savo vidaus tvarką nustatydamos ribas, taikomas turimoms individualioms ir bendroms šešėlinės bankininkystės subjektų pozicijoms;
(4)

Europos maisto saugos tarnyba (toliau – Tarnyba) 2021 m. rugsėjo 29 d. priimtoje nuomonėje (3) padarė išvadą, kad siūlomomis naudojimo sąlygomis natrio benzoatas neturi nepageidaujamo poveikio nujunkytų paršelių sveikatai, vartotojų saugai ar aplinkai. Šią išvadą galima taikyti ir kitiems augantiems kiauliniams. Tarnyba padarė išvadą, kad priedas turėtų būti laikomas odą jautrinančia medžiaga ir kad priedo miltelių pavidalo preparatas kelia pavojų įkvėpus. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, ypač priedo naudotojų, sveikatai. Be to, Tarnyba, remdamasi pirmiau įvertintais veiksmingumo duomenimis, padarė išvadą, kad priedas gali būti veiksmingas nujunkytiems paršeliams. Išvados dėl veiksmingumo nujunkytiems paršeliams gali būti taikomos ir augantiems kitų kiaulinių rūšių gyvūnams atitinkamu fiziologinės brandos etapu. Tarnyba nemano, kad reikia nustatyti konkrečius stebėsenos po pateikimo rinkai reikalavimus. Be to, ji patvirtino pašarų priedo pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(4)

Europos maisto saugos tarnyba (toliau – Tarnyba) 2021 m. birželio 23 d. nuomonėse (2) (3) (4) (5) (6) (7) padarė išvadą, kad siūlomomis naudojimo sąlygomis Lacticaseibacillus rhamnosus IMI 507023, Pediococcus pentosaceus IMI 507024, Pediococcus pentosaceus IMI 507025, Lactiplantibacillus plantarum IMI 507026, Lactiplantibacillus plantarum IMI 507027 ir Lactiplantibacillus plantarum IMI 507028 preparatai nedaro nepageidaujamo poveikio gyvūnų sveikatai, vartotojų saugai ar aplinkai. Ji taip pat padarė išvadą, kad priedai turėtų būti laikomi kvėpavimo takus jautrinančiomis medžiagomis, ir nurodė, kad negalima daryti išvadų dėl to, ar priedai yra akis ir odą dirginančios arba odą jautrinančios medžiagos. Todėl Komisija mano, kad reikėtų imtis tinkamų apsaugos priemonių, kad būtų išvengta nepageidaujamo poveikio žmonių, o ypač priedų naudotojų, sveikatai. Tarnyba taip pat padarė išvadą, kad susiję preparatai gali padėti pagerinti iš lengvai ir vidutiniškai sunkiai silosuojamų žaliavų pagaminto siloso maisto medžiagų išsaugojimą. Be to, ji patvirtino pašarų priedų pašaruose analizės metodo taikymo ataskaitą, kurią pateikė Reglamentu (EB) Nr. 1831/2003 įsteigta etaloninė laboratorija;
(26)

Suinteresuotosios šalys turi nurodyti savo pavadinimą, adresą, telefono numerį ir galiojantį e. pašto adresą, be to, jos turėtų užtikrinti, jog nurodytas e. pašto adresas būtų oficialios darbinės dėžutės, kuri kasdien tikrinama. Kai bus pateikti kontaktiniai duomenys, Komisija bendraus su suinteresuotosiomis šalimis tik per TRON.tdi arba e. paštu, nebent šios aiškiai nurodytų pageidaujančios visus dokumentus iš Komisijos gauti kitomis ryšio priemonėmis arba dokumentus dėl jų pobūdžio tektų siųsti registruotu paštu. Išsamesnių taisyklių ir informacijos dėl susirašinėjimo su Komisija, įskaitant informacijos teikimo per TRON.tdi ir e. paštu principus, suinteresuotosios šalys gali rasti minėtose susirašinėjimo su suinteresuotosiomis šalimis gairėse. Komisijos adresas susirašinėjimui: European Commission Directorate-General for Trade Directorate G Office: CHAR 04/039 1049 Bruxelles/Brussel BELGIQUE/BELGIË TRON.tdi: https://webgate.ec.europa.eu/tron/tdi E. paštas TRADE-R714-BICYCLES@ec.europa.eu